《谒禹庙》
唐代·崔词

惟舜禅功始，惟尧锡命初。九州方奠画，万壑遂横疏。

受箓尝开洞，过门不下车。诸侯会玉帛，沧海荐图书。

玄默将遗世，崇高亦厌居。耘田自有鸟，浚泽岂为鱼。

家及三王嗣，殷囚百代如。灵容肃清宇，衮服闭荒墟。

枣径愁云暮，松扉撤祭馀。叨荣陵寝邑，怀古益踌躇。

作者简介：生卒年不详。宪宗元和间人。与薛蘋同时。《会稽掇英总集》卷八收其诗1首。《全唐诗续拾》据之收入。